
REPUBLIKA E SHQIPËRISË
KUVENDI
Komisioni Për Politikën e Jashtme
				
Komision për dhënie mendimi

Tiranë, më _________  2022 

                                                                MEMO

PËR PROJEKTLIGJIN
“PËR RATIFIKIMIN E MARRËVESHJES SË FINANCIMIT, NDËRMJET REPUBLIKËS SË SHQIPËRISË DHE KOMISIONIT TË BASHKIMIT EVROPIAN, NË LIDHJE ME PROGRAMIN VJETOR KOMBËTAR PËR SHQIPËRINË PËR VITIN 2020, NË KUADËR TË INSTRUMENTIT TË ASISTENCËS SË PARAANËTARËSIMIT (IPA II)”


· HYRJE

Projektligji “Për ratifikimin e marrëveshjes së financimit, ndërmjet Republikës së Shqipërisë dhe Komisionit të Bashkimit Evropian, në lidhje me programin vjetor të veprimit për Shqipërinë për vitin 2020, në kuadër të instrumentit të asistencës së paraanëtarësimit IPA II.” është propozuar nga Këshilli i Ministrave. 

Komisioni për Politikën e Jashtme e shqyrton projektligjin në cilësinë e komisionit për dhënie mendimi bazuar në nenet 32-38 të Rregullores së Kuvendit.

· BAZA KUSHTETUESE E PROJEKTLIGJIT 

Këshilli i Ministrave e ka propozuar projektligjin bazuar në nenet 78, 83 pika 1 dhe 121 pika 1 të Kushtetutës, në përputhje me nenet 81, pika 1, dhe 100, të Kushtetutës, si dhe me nenin 17, të ligjit nr.43/2016, “Për marrëveshjet ndërkombëtare në Republikën e Shqipërisë”.

· QËLLIMI DHE PËRMBAJTJA E PROJEKTLIGJIT

[bookmark: _Hlk38309527]Ky projektligj synon ratifikimin e marrëveshjes së financimit, ndërmjet Republikës së Shqipërisë dhe Komisionit të Bashkimit Evropian, në lidhje me programin vjetor të veprimit për Shqipërinë për vitin 2020, në kuadër të instrumentit të asistencës së paraanëtarësimit IPA II.

Objektivi i përgjithshëm është të kontribuojë në një sektor publik më të aftë dhe reagues ndaj nevojave të qytetarëve dhe bizneseve, si dhe të avancojë e t'u përgjigjet kërkesave të proceseve të integrimit në BE. 

Objektivi specifik synon të përmirësohet administrata publike që të bëhet më efikase, llogaridhënëse, transparente, përfshirëse dhe efektive në nivel qendror dhje vendor. Rezultatet kyçe përfshijnë përmirësimin e mobilizimit të të ardhurave të brendshme, kapaciteteve fiskale të njësive të qeverisjes vendore; planifikimit, buxhetimit dhe koordinimit; forcim të kontrolleve mbi alokimet dhe reduktim të borxheve të prapambetura, përmirësim të menaxhimit të burimeve njerëzore; forcim të menaxhimit të investimeve publike; rritje të integritetit të institucioneve publike; përmirësim të transparencës dhe aksesit në informacion për qytetarët; dhe përmirësim të cilësisë së shërbimeve për qytetarët dhe bizneset

· [bookmark: page3]EFEKTET FINANCIARE

Sa i takon efekteve financiare, sqarojmë se, sipas relacionit shoqërues, Marrëveshja e financimit për programin e veprimit IPA 2020 për Shqipërinë përbëhet nga një paketë dokumentesh, bashkëlidhur këtij relacioni.

Kostoja totale e llogaritur e këtij programi është 105 421 991 euro dhe  kontributi maksimal i Unionit në këtë program gjithashtu është vendosur  103 300 000 euro. Ky program kërkon kontribut financiar nga përfituesi i  fondeve IPA II dhe Bashkimi Evropian. 

· Periudha e ekzekutimit, periudha e zbatimit operacional dhe afati kontraktues:
1. Periudha e ekzekutimit është periudha gjatë së cilës zbatohet marrëveshja e  financimit dhe përfshin periudhën e zbatimit operacional dhe fazën e  mbylljes. Kohëzgjatja e periudhës së ekzekutimit fillon me hyrjen në fuqi të kësaj Marrëveshje Financimi.
2. Periudha e zbatimit operacional është periudha gjatë së cilës kryhen të gjitha  aktivitetet operacionale të mbuluara me prokurim, kontratat e granteve dhe  marrëveshjet e delegimit. Kohëzgjatja e kësaj periudhe përcaktohet në  nenin 2(2) të kushteve të veçanta, dhe fillon me hyrjen në fuqi të kësaj  marrëveshjeje financimi.

· Periudha e ekzekutimit dhe periudha e zbatimit operacional:
1. Periudha e ekzekutimit të kësaj marrëveshjeje financimi, është caktuar për 12 vjet, që  nga hyrja në fuqi e kësaj marrëveshjeje financimi.
2. Kohëzgjatja e periudhës së zbatimit operacional është caktuar për 6 vjet, që nga hyrja  në fuqi e kësaj marrëveshje financimi.


Përgatiti: Genc Pecani 
2

image1.png




